Diari Oficial de la Generalitat Valenciana


Sumari del DOGV 4866, del 20-10-2004 (2004/10505)

RESOLUCIÓ de 27 de setembre de 2004, del director general d'Energia, per la qual s'atorga l'autorització administrativa a Iberdrola Distribución Eléctrica, SAU, per a la construcció de la nova línia elèctrica a 132 kV, doble circuit, entre la línia Alcoi-T Ontinyent-Xixona i la S.T. Barxell, situada al terme municipal d'Alcoi (Alacant) i s'aprova el projecte d'execució.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4866

Data del DOGV
:   20-10-2004

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2004/10813


Data del document
:   27-09-2004

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * Alcoi
    * empresa privada
    * subministrament d'energia elèctrica

RESOLUCIÓ de 27 de setembre de 2004, del director general d'Energia, per la qual s'atorga l'autorització administrativa a Iberdrola Distribución Eléctrica, SAU, per a la construcció de la nova línia elèctrica a 132 kV, doble circuit, entre la línia Alcoi-T Ontinyent-Xixona i la S.T. Barxell, situada al terme municipal d'Alcoi (Alacant) i s'aprova el projecte d'execució. [2004/X10203]
  
Vist l'expedient incoat pel Servici Territorial d'Energia d'Alacant a instància d'Iberdrola Distribución Eléctrica, SAU (Iberdrola), relatiu a la sol·licitud d'autorització administrativa, aprovació de projecte i declaració d'utilitat pública en concret per a la construcció d'una nova línia aèria de distribució, doble circuit, a 132 kV entre la línia Alcoi-T Ontinyent-Xixona i la S.T. Barxell, situada al terme municipal d'Alcoi (Alacant).
  
Vist l'escrit de 26 de novembre de 2003 en el qual Iberdrola comunica el seu desistiment respecte a la sol·licitud de declaració d'utilitat pública en concret, i tenint en compte les gestions efectuades davant l'Ajuntament d'Alcoi i l'adquisició duta a terme de la parcel·la d'afecció corresponent.
  
Vist que en el període d'informació pública a què va ser sotmesa la sol·licitud, per mitjà d'anunci publicat en el BOP d'Alacant el 20.03.2004, no s'hi han presentat al·legacions.
  
Vist que, amb data 7 de juliol de 2004, el director general de Gestió del Medi Natural de la Conselleria de Territori i Habitatge va dictar la Declaració d'Impacte Ambiental, i va estimar acceptable el projecte citat només als efectes ambientals i sense perjuí de les autoritzacions que li siguen preceptives amb el condicionat que més avant es recull en la part dispositiva de la present resolució.
  
Vist que d'acord amb la sol·licitud i el projecte, firmat per l'enginyer industrial Javier Arroyo Caballero i visat per la demarcació d'Alacant del Col·legi d'Enginyers Superiors de la Comunitat Valenciana amb data 10 de juny de 2003, la finalitat que es perseguix amb la construcció d'esta nova instal·lació és servir d'enllaç entre la línia existent Alcoi-T Ontinyent-Xixona i la S.T. Barxell a efectes de millorar la qualitat de servici en la zona.
  
Vist que el Servici Territorial d'Energia d'Alacant, encarregat de la instrucció de l'expedient de sol·licitud, ha informat esta favorablement.
  
Vist que Iberdrola està inscrita definitivament en la Secció 1a del Registre Administratiu de Distribuïdors, Comercialitzadors i Consumidors qualificats, amb àmbit d'actuació nacional.
  
Vist que l'article 40.3 de la Llei 54/1997, de 27 de novembre, del Sector Elèctric, establix que les autoritzacions d'instal·lacions de la xarxa de distribució d'energia elèctrica seran atorgades per l'administració competent, sense perjuí de les concessions i autoritzacions que siguen necessàries, d'acord amb altres disposicions que siguen aplicables i en especial les relatives a l'ordenació del territori i al medi ambient.
  
Atés que la sol·licitud ha complit els tràmits establits en la Llei 54/1997, de 27 de novembre, del Sector Elèctric, i el Reial Decret 1.955/2000, d'1 de desembre, pel qual es regulen les activitats de transport, distribució, comercialització i procediments d'autorització d'instal·lacions d'energia elèctrica.
  
Atés que la Direcció General d'Energia és competent per a la resolució del present expedient, d'acord amb el que disposa l'article 17 del Decret 114/2003, d'11 de juliol, del Consell de la Generalitat, pel qual s'aprova el Reglament Orgànic i funcional de la Conselleria d'Infraestructures i Transport i el Decret 122/2004, de 23 de juliol, pel qual es modifica l'anterior.
  
Esta Direcció General d'Energia, resol:
  
Primer. Autoritzar administrativament a Iberdrola Distribución Eléctrica, SAU, la instal·lació de la nova línia elèctrica aèria a 132 kV, doble circuit, entre la línia Alcoi-T Ontinyent-Xixona i la S.T. Barxell, situada al terme municipal d'Alcoi (Alacant), les característiques principals de la qual són les següents:
  
- Tensió nominal: 132 kV
  
- Nombre de circuits: 2 (doble circuit)
  
- Longitud: 145 m
  
- L'obertura núm. 1, té una longitud de 119 m, arranca en el suport núm. 99 bis situat en la línia Alcoi-T Ontinyent-Xixona i final en el suport núm. 1.
  
- L'obertura núm. 2, té una longitud de 26 m, arranca en el suport núm. 1 i acaba en el pòrtic de la subestació transformadora (ST).
  
- Conductors: cables d'alumini-acer de 281,1 mm² de secció, tipus LA-280 (Hawk)
  
- Aïllament: cadena d'aïlladors de compòsit tipus U120AB132P.
  
- Nombres de cables de terra i característiques: dos. Un d'acer galvanitzat de 50 mm² i el segon del tipus OPGW-15 de 80,5 mm².
  
- Pressupost: 48.508,39 €.
  
Segon. Aprovar el projecte d'execució, i sotmetre'l a les condicions següents:
  
1. Les obres hauran de realitzar-se d'acord amb el projecte presentat amb les variacions que, si és el cas, se sol·liciten i autoritzen.
  
2. El termini de posada en marxa serà de 6 mesos comptadors a partir de la notificació de la present resolució.
  
3. El titular donarà compte de l'acabament de les obres al Servici Territorial d'Energia d'Alacant a efectes de reconeixement definitiu i extensió de l'acta de posada en marxa.
  
4. L'Administració deixarà sense efecte la present resolució en qualsevol moment en què observe l'incompliment de les condicions imposades en estes.
  
5. Condicions d'orde mediambiental.
  
a) Una vegada efectuada la instal·lació es procedirà a la recollida de material sobrant i es traslladarà a l'abocador autoritzat, i a la restauració a l'estat original de les zones afectades per mitjà de l'aportació de terra vegetal i la plantació d'espècies arbustives i herbàcies pròpies de la zona.
  
b) Minimització del risc de col·lisió contra el cable de terra per mitjà de la senyalització amb espirals, tires o boles de colors vistosos.
  
c) Efectuar periòdicament un seguiment a fi de quantificar l'existència de danys sobre les aus i en especial sobre aquelles que presenten una protecció o interés especial i en conseqüència, adoptar, si fóra necessari les mesures correctores proposades respecte d'això.
  
d) Si durant l'execució de les obres es produïra qualsevol troballa arqueològica, el fet s'informarà de la Direcció General de Política Lingüística i Patrimoni Cultural Valencià de la Conselleria de Cultura, Educació i Esport, de forma immediata, i adoptarà les mesures pertinents amb vista a la seua protecció i conservació, de conformitat amb el que preveuen els articles 63 i 65 de la Llei 4/1998, d'11 de juny, de la Generalitat Valenciana, del Patrimoni Cultural Valencià.
  
Contra la present resolució, que no posa fi a la via administrativa, podrà interposar-se recurs d'alçada davant el secretari autonòmic d'Infraestructures en el termini d'un mes, comptador des de l'endemà de la notificació, d'acord amb el que establix l'article 115 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú.